smcproject/ml-wiki-sentences huggingface dataset:
മുഗൾ കൊട്ടാരങ്ങളുടെയും കോട്ടകളുടെയും കവാടങ്ങൾക്കടുത്തുള്ള വാദ്യസംഘങ്ങളുടെ കേന്ദ്രത്തെയാണ് നോബത്ഖാന അഥവാ നക്കാർഖാന (ഹിന്ദി: नौबत ख़ाना, ഉർദ്ദു: نوبت خانہ ‬ ) എന്നറിയപ്പെടുന്നത്.
ഇവിടെ വായിക്കുന്ന നോബത് എന്ന പേരിലുള്ള പ്രത്യേകതരത്തിലുള്ള വാദ്യശൈലിയിൽനിന്നാണ് ഈ പേര് വന്നത്.
ഖാന എന്ന പേർഷ്യൻ വാക്കിന് മുറി എന്നുമാണർത്ഥം.
മിക്ക മുഗൾ കോട്ടകളിലും മുഗൾ ബന്ധമുള്ള രജപുത്രരുടെ കോട്ടകളിലും (ഉദാഹരണം: ആംബർ കോട്ട ) നോബത്ഖാന കാണാം.
ചിത്രശാല ആംബർ കോട്ടയിലെ നോബത് ഖാനയെക്കുറിച്ചുള്ള വിവരണം ആംബർ കോട്ടയിലെ സിംഹ് പോളും ചാന്ദ് പോളും.
ചാന്ദ് പോളിനുമുകളിലാണ് ഇവിടത്തെ നോബത്ഖാന.
ഇവിടെ ഇപ്പോഴും വാദ്യസംഘത്തെ നിയമിച്ചിട്ടുണ്ട്.
നോനി ഇംഗ്ലീഷ് വിലാസം https://ml.wikipedia.org/wiki/Morinda_Citrifolia
വനപ്രദേശങ്ങളിലും മണൽ-പാറ തീരപ്രദേശങ്ങളിലും ഒരുപോലെ കാണപ്പെടുന്ന ഒരു ചെടിയാണ് നോനി (Noni).
ഇന്ത്യൻ മൾബറി,ബീച്ച് മൾബറി, ചീസ്ഫ്രൂട്ട്, ഗ്രേറ്റ് മൊറിൻഡ എന്നിങ്ങനെ പേരുകളിൽ ലോകത്തിന്റെ വിവിധഭാഗങ്ങളിൽ ഇത് അറിയപ്പെടുന്നു.
ഇതൊരു ഔഷധസസ്യവുമാണ്.
ശാസ്ത്രീയനാമം മൊറിൻഡ സിട്രിഫോളിയ (Morinda citrifolia) എന്നാണ്.
റുബിയേസീ എന്ന സസ്യകുടുംബത്തിലെ അംഗമാണിത്.
തെക്കുകിഴക്കൻ ഏഷ്യ മുതൽ ആസ്ട്രേലിയ വരെയുള്ള ഭാഗങ്ങളാണ് ഇതിന്റെ ജന്മദേശം.
പതിനെട്ടു മാസംകൊണ്ട് വളർച്ചപ്രാപിക്കുന്ന നോനി വർഷത്തിൽ എല്ലാമാസത്തിലും 4 മുതൽ 8 കിലോഗ്രാം വരെ ഫലം പ്രദാനം ചെയ്യുന്നു.
ലവണാംശമുള്ള മണ്ണിലും വരൾച്ച പ്രദേശങ്ങളിലും ഇതിനു അതിജീവിക്കാനാവും.
ഒമ്പത് മീറ്റർ നീളത്തിൽ വളരാൻ കഴിയുന്ന ഈ ചെടി നീണ്ടുവലിപ്പമുള്ളതും കടും പച്ചനിറത്തിലുള്ള തിളങ്ങുന്നതുമായ ഇലകളോടുകൂടിയവയാണ്.
വിശപ്പിന്റെ ഫലം എന്ന് പലപ്പോഴും ഇതിനെ വിളിക്കുന്നു.
സമോബ, ഫിജി എന്നിവിടങ്ങളിൽ പ്രധാന ഭക്ഷ്യവിഭവമായി ഉപയോഗിക്കുന്നു.
ചവർപ്പു രുചിയും കടുത്ത മണവും ഉള്ള ഇതിന്റെ ഫലം ക്ഷാമകാലത്തെ ഭക്ഷണമായി ഉപയോഗിക്കുന്നു.
പസഫികിലെ ചില ദ്വീപുകളിൽ പാകം ചെയ്തും അല്ലാതെയുമുള്ള പ്രധാന ധാന്യമായും ഇതു ഉപയോഗത്തിലുണ്ട്.
തെക്കുകിഴക്കൻ ഏഷ്യക്കാരും ആസ്ട്രേലിയൻ ആദിമനിവാസികളും പാകം ചെയ്യാതെ ഉപ്പ് ചേർത്തും കറികളിൽ വേവിച്ചും കഴിക്കാറുണ്ട്.
ഫലവിത്തുകൾ വറുത്ത് ഭക്ഷിക്കാവുന്നതാണ്.
നോനിപ്പഴത്തിന്റെ ചാറു് വ്യാവസായികാടിസ്ഥാനത്തിൽ ഉത്പാദിക്കപ്പടുന്നു.
ഇതിന്റെ പഴസത്തിൽ ബ്രോമിലിൻ എന്ന രാസഘടകം അടങ്ങിയിരിക്കുന്നു.
കൂടാതെ ഹെനിൻകെ സിറോനിൻ അന്ന ആൽക്കലോയിഡും പ്രോസിനോറിൻ, ബീറ്റാകരോട്ടിൻ, ലിനോനിക് ആസിഡ്, ബീറ്റാ സിറ്റോസ്റ്റിറോൾ, ജീവകം സി എന്നിവയും അടങ്ങിയിരിക്കുന്നു.
കേരളത്തിൽ കാസർകോടു ജില്ലയിൽ നോനി കൃഷിചെയ്യപ്പെടുന്നു.
പുഴ-കടൽ തീരങ്ങളിലെ തെങ്ങിൻതോപ്പുകളിൽ ഇടവിളയായി ഈ ചെടി സമൃദ്ധമായി വളരുന്നു.
ആറാംമാസം മുതൽ കായ്ച്ചുതുടങ്ങും.
മൂന്നാം വർഷം മുതൽ നല്ല വിളവെടുപ്പ് ലഭിക്കും.
20 മുതൽ 40 വർഷം വരെ ചെടികൾക്ക് ആയുസ്സുണ്ട്.
ഈ ഫലം പ്രാദേശികമായി മഞ്ചനാത്തി, കാക്കപ്പഴം തുടങ്ങിയ പേരുകളിലാണ് അറിയപ്പെടുന്നതു്.
തീരപ്രദേശം,സമുദ്രനിരപ്പിലുള്ള സ്ഥലം,1300 അടി വരെ ഉയരമുള്ള വനപ്രദേശം, ലാവപ്രവാഹമുണ്ടായ സ്ഥലം എന്നിവിടങ്ങളിലാണ് ഈ നിത്യവസന്തച്ചെടി വളരുന്നത്.
വളരുമ്പോൾ പച്ചനിറമുള്ള നോനിയുടെ കായ മഞ്ഞനിറമായിത്തീരുകയും മൂക്കുമ്പോൾ വെളുത്ത് ചെടിയിൽ നിന്ന് കൊഴിഞ്ഞു വീഴുകയും ചെയ്യുന്നു.
പാകമെത്തിയ നോനിക്ക് ഉരുളക്കിഴങ്ങിന്റെ വലിപ്പവും ഗുണ്ടിന്റെ ആകൃതിയുമായിരിക്കും.
ചെറിയൊരു ശീമചക്കയോട്  സാമ്യമുള്ളതാണ് നോനിപ്പഴം.
നോനിയുടെ രൂക്ഷമായ ദുർഗന്ധമായിരുന്നു അതിന്റെ ഉപയോഗത്തെ ഇത്രയും കാലം തടഞ്ഞു നിർത്തിയിരുന്നത്.
എന്നാൽ ഇപ്പോൾ നോനി വ്യവസായികാടിസ്ഥാനത്തിൽ രുചികരമായ പൊടി രൂപത്തിലും ഗുളിക രൂപത്തിലും ജൂസ് രൂപത്തിലും അമേരിക്കൻ വിപണിയിൽ സുലഭമാണ്.
ഇതും കാണുക നോനിപ്പഴച്ചാറു് അവലംബം കെ. ആർ രാമൻ നമ്പൂതിരിയുടെ അത്ഭുത ഔഷധചെടികൾ എന്ന പുസ്തകത്തിൽ നിന്നും.
നാലമ്പലം (വിവക്ഷകൾ)
നാലമ്പലം എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
ക്ഷേത്രങ്ങളിൽ ഗർഭഗൃഹത്തിൽ നിന്ന് പുറത്തേക്കുള്ള നാലാമത്തെ ഭിത്തിയാണ് നാലമ്പലം.
നാലമ്പലം - ശ്രീരാമന്റേയും മൂന്നു സഹോദരന്മാരുടേയും നാമധേയത്തിലുള്ള നാലുക്ഷേത്രങ്ങളാണ്‌ നാലമ്പലം എന്നറിയപ്പെടുന്നത്.
നാലടിയാർ ഇംഗ്ലീഷ് വിലാസം https://ml.wikipedia.org/wiki/Nalatiyar തമിഴ് സാഹിത്യം സംഘകാല സാഹിത്യം അഗത്തിയം തൊൽകാപ്പിയം പതിനെൺമേൽ‍കണക്ക് എട്ടുത്തൊകൈ അയ്ങ്കുറുനൂറ് അകനാനൂറ് പുറനാനൂറ് കലിത്തൊകൈ കുറുന്തൊകൈ നറ്റിണൈ പരിപാടൽ പതിറ്റുപത്ത്‌ പത്തുപ്പാട്ട് തിരുമുരുകാറ്റുപ്പടൈ കുറിഞ്ചിപ്പാട്ട് മലൈപടുകടാം മധുരൈക്കാഞ്ചി മുല്ലൈപ്പാട്ട് നെടുനൽവാടൈ പട്ടിനപ്പാലൈ പെരുമ്പാണാറ്റുപ്പടൈ പൊരുനരാറ്റുപ്പടൈ ചിരുപാണാറ്റുപ്പടൈ പതിനെണ്‌ കീഴ്കണക്ക് നാലടിയാർ നാന്മണിക്കടികൈ ഇന്നാ നാറ്പത് ഇനിയവൈ നാറ്പത് കാർ നാർപത് കളവഴി നാർപത് അയ്ന്തിണൈ അയ്മ്പത് തിണൈമൊഴി അയ്മ്പത് അയ്ന്തിണൈ എഴുപത് തിണൈമാലൈ നൂറ്റൈമ്പത് തിരുക്കുറൾ തിരികടുകം ആച്ചാരക്കോവൈ പഴമൊഴി നാനൂറു ചിറുപ്പഞ്ചമുലം മുതുമൊഴിക്കാഞ്ചി ഏലാതി കൈന്നിലൈ തമിഴർ സംഘം സംഘം ഭൂപ്രകൃതി സംഘകാലത്തെ തമിഴ് ചരിത്രം തമിഴ് സാഹിത്യം പ്രാചീന തമിഴ് സംഗീതം സംഘകാല സമൂഹം
സംഘ കാലത്ത് ജൈന സന്ന്യാസിമാരാൽ രചിക്കപ്പെട്ട തമിഴ് പദ്യ കൃതിയാണ് നാലടിയാർ .
മിഷണറിയായിരുന്ന ജി.യു. പോപ്പ് (George Uglow Pope) തഞ്ചാവൂരിൽ മിഷൻ പ്രവർത്തനം നടത്തിയ കാലത്ത് തഞ്ചാവൂരിൽ വച്ച് ഈ ഗ്രന്ഥം തർജ്ജിമ നടത്തിയിരുന്നു .
മൂന്നു ഭാഗങ്ങളായി വിവരിക്കുന്ന പുസ്തകത്തിൽ നാൽപത് അദ്ധ്യായങ്ങളാണുള്ളത്.
ഭാഗം ഒന്ന് ധർമ്മ സാരം (അറത്തുപ്പാൽ) 1     ധനത്തിന്റെ അസ്ഥിരത                (ചെൽവ  നിലൈയാമൈ) 2     യൌവനത്തിന്റെ അസ്ഥിരത        (ഇളമൈ നിലൈയാമൈ) 3     ശരീരത്തിന്റെ  അസ്ഥിരത             (യാക്കൈ നിലൈയാമൈ) 4     കുണപാട  പ്രശംസ                      (അറൻ വലിയുറുത്തൽ) 5    വിശുദ്ധി                                        (തുയ്തന്മൈ) 6    സന്ന്യാസം                                    (തുറവു) 7    കോപമില്ലായ്മ                      	   (ചിനമിന്മൈ) 8    ക്ഷമ                                             (പൊറൈയുടൈമൈ) 9    ഇതര   ഭാര്യത്വം  അരുതു                (പിറർമനൈ നയവാമൈ) 10    ഉദാരശീലം                                    (ഈകൈ) 11    കർമ്മ ഫലം                                  (പഴവിനൈ) 12    പരമാർത്ഥം                                   (മെയ്മൈ) 13    ദുർ നടപ്പിന്റെ ആശങ്ക                     (തീവിനൈയച്ചം) ഭാഗം രണ്ട് അർത്ഥ സാരം (പൊരുട്പാൽ) 14   പാണ്ഡിത്യം                                    (കൽവി) 15   ജനന സ്വാഭാവ്യം                            (കുടിപ്പിറപ്പു) 16   മഹത്  മനുഷ്യർ                              (മേന്മക്കൾ) 17   ശ്രേഷ്ഠന്മാ രെ ദുഷിക്കലരുതു            (പെരിയാരൈപ്പിഴൈയാമൈ) 18   സൽസമൂഹ ബന്ധം                        (നല്ലിനഞ്ചേർതൽ) 19   മഹത്ത്വം                                          (പെരുമൈ) 20   നിരന്തര പ്രയത്നം                            (താളാണ്മൈ) 21   ബന്ധുത്വ ഐക്യം                           (ചുറ്റന്തഴാൽ) 22   ഉത്തമ സൗഹാര്ദ്ദം                          (നട്പാരായ്തൽ) 23   സ്നേഹത്തിന്റെ പിഴവ് പൊറുക്കൽ  (നട്പിറ്  പിഴൈപൊറുത്തൽ) 24   കപട ചങ്ങാത്തം                            (കൂടാനട്പു) 25   വിവേകം                                        (അറിവുടൈമൈ) 26   വിവേകമില്ലായ്മ                             (അറിവിന്മൈ) 27   പ്രതിഫലമില്ലാത്ത   ധനം                (നന്റിയിൽചെൽവം) 28   ലോഭം                                            (ഈയാമൈ) 29   ഇല്ലായ്മ                                         (ഇന്മൈ) 30   സ്വാഭിമാനം                                     (മാനം) 31   യാചനാശങ്ക                                    (ഇരവച്ചം) 32   സഭയറിവ്                                       (അവൈയറിതൽ) 33   വിദ്യാഹീനത                                    (പുല്ലറിവാണ്മൈ) 34   അജ്ഞത                                        (പേതൈമൈ) 35   അധമ ഗുണം                                   (കീഴ്മൈ) 36   അധമം                                            (കയമൈ) 37   അനുശാസനം പലത്                         (പന്നെറി) 38   ഗണികകൾ                                      (പൊതുമകളിർ) 39   ചാരിത്രവതി                                      (കറ്പുടൈമകളിർ) ഭാഗം മൂന്ന് കാമസാരം (ഇൻപത്തുപ്പാൽ) 40   ലൈംഗിക വിവരണം                        (കാമനുതലിയൽ) അവലംബം പുറത്തേക്കുള്ള കണ്ണികൾ പുസ്തകം ഓൺലൈനിൽ
നാറ്റ് മാ തൗങ്
നാറ്റ് മാ തൗങ് ( ബർമ്മീസ് : နတ်မတောင် ; Khaw-nu-soum or Khonuamthung in Chin ), മൗണ്ട് വിക്ടോറിയ എന്നും അറിയപ്പെടുന്ന പടിഞ്ഞാറൻ ബർമയിലെ ചിൻ സംസ്ഥാനത്തിലെ ഏറ്റവും ഉയരം കൂടിയ പർവതമാണ്.
അവലംബം 1 2 Peaklist - 19 Mountain Summits with Prominence of 1,500 meters or greater Retrieved 23 December 2013 ↑ Kyaw Paing (2006) "22-Member Mountaineering Team Conquers Mt. Victoria in Chin State (1999)" Archived 2011-10-07 at the Wayback Machine .
Yangon University Hiking and Mountaineering Association, accessed 14 June 2009
നാലകർ ടീഷു ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
Left: Dance of the Black Hats with Drums.
Right: Paro Tsechu festival of dances
സംസ്ഥാനം,രാജ്യം_ബുമാതങ്,ഭൂട്ടാൻ
തീയതികൾ-23 -25 നവംബർ
12 -14 ഡിസംബർ
ഭൂട്ടാനിലെ അറിയപ്പെടുന്ന ആഘോഷങ്ങളിൽ ഒന്നാണ് നാലകർ ടീഷു .
ബുമാതങ് സംസ്ഥാനത്തു നാലകർ നഗരത്തിലെ നഗ ലക്കങ് എന്ന സ്ഥലത്താണ് ഈ ആഘോഷം നടക്കുന്നത്.
മൂന്ന് ദിവസം ചോക്കർ താഴ്‌വരയിൽ നടക്കുന്ന ഈ ആഘോഷത്തിൽ പങ്കെടുക്കാൻ ബുമതാങ്ങിലുള്ള ഗ്രാമീണർ അവരുടെ ഏറ്റവും നല്ല വസ്ത്രങ്ങളണിഞ്ഞു വരുന്നു.
ഗ്രാമത്തിലെ എല്ലാവര്ക്കും സന്തോഷവും സമാധാനവും അതിലൂടെ രാജ്യത്തിൻറെ അഭിവൃദ്ധിയും ഇതാണ്‌ ഇത്‌ ആഘോഷിക്കുന്നതിന്റെ പ്രധാന കാരണം.
കൂടാതെ നല്ല വിളവെടുപ്പ് കിട്ടാനുള്ള പ്രാർത്ഥന കൂടിയാണ് ഈ ആഘോഷം.
ശ്രീരാമന്റെയും മൂന്നു സഹോദരന്മാരുടേയും ( ഭരതൻ , ലക്ഷ്മണൻ , ശത്രുഘ്നൻ ) നാമധേയത്തിലുള്ള നാലുക്ഷേത്രങ്ങളാണ്‌ നാലമ്പലം എന്നറിയപ്പെടുന്നത്.
കർക്കടകമാസത്തിൽ ഇവ ഒരേ ദിവസം ദർശിയ്ക്കുന്നത് ഉത്തമമായി കണക്കാക്കപ്പെടുന്നു.
താഴെപ്പറയുന്നവയാണ്‌ പ്രധാനപ്പെട്ട നാലമ്പലങ്ങൾ.
തൃശ്ശൂർ ജില്ലയിൽ
കേരളത്തിലെ ഏറ്റവും പ്രസിദ്ധമായ നാലമ്പലങ്ങളാണ് തൃശ്ശൂർ , എറണാകുളം ജില്ലകളിൽ സ്ഥിതിചെയ്യുന്ന താഴെപ്പറയുന്ന നാലമ്പലങ്ങൾ: തൃപ്രയാർ ശ്രീരാമ ക്ഷേത്രം - തൃശ്ശൂർ ജില്ല ( 10°24′51.15″N 76°6′55.45″E ﻿ / ﻿ 10.4142083°N 76.1154028°E ﻿ / 10.4142083; 76.1154028 ): തൃശ്ശൂർ ജില്ലയിൽ നാട്ടിക ഗ്രാമപഞ്ചായത്തിൽ തൃപ്രയാർ ദേശത്ത് കനോലി കനാലിന്റെ പടിഞ്ഞാറേക്കരയിലാണ് തൃപ്രയാർ ശ്രീരാമസ്വാമിക്ഷേത്രം സ്ഥിതിചെയ്യുന്നത്.
ഖരദൂഷണത്രിശിരസ്സുക്കളുടെ വധത്തിനുശേഷം അത്യുഗ്രഭാവത്തിൽ കുടികൊള്ളുന്ന ശ്രീരാമനാണ് ക്ഷേത്രത്തിലെ മുഖ്യപ്രതിഷ്ഠ.
ആറടി ഉയരം വരുന്ന ചതുർബാഹുവിഗ്രഹമാണ് ഇവിടെയുള്ളത്.
കിഴക്കോട്ടാണ് ദർശനം.
രണ്ടുകൈകളിൽ ശംഖചക്രങ്ങളും, പുറകിലെ വലതുകയ്യിൽ വില്ലും, മുന്നിലെ വലതുകയ്യിൽ അക്ഷമാലയും പിടിച്ചുനിൽക്കുന്ന ശ്രീരാമൻ തന്മൂലം ത്രിമൂർത്തീചൈതന്യത്തോടെ കുടികൊള്ളുന്നതായി പറയപ്പെടുന്നു.
ഗണപതി , ദക്ഷിണാമൂർത്തി , അയ്യപ്പൻ , ശ്രീകൃഷ്ണൻ , ഹനുമാൻ , ചാത്തൻ എന്നിവരാണ് ക്ഷേത്രത്തിലെ ഉപദേവതകൾ.
മീനൂട്ടും വെടിവഴിപാടുമാണ് ഭഗവാന്റെ പ്രധാന വഴിപാടുകൾ.
ക്ഷേത്രത്തിൽ കൊടിയേറി ഉത്സവമില്ല.
അതിനാൽ കൊടിമരവുമില്ല.
വൃശ്ചികമാസത്തിലെ കറുത്ത ഏകാദശിവിളക്കും മീനമാസത്തിലെ ആറാട്ടുപുഴ പൂരവുമാണ് ക്ഷേത്രത്തിലെ പ്രധാന ആണ്ടുവിശേഷങ്ങൾ.
ഇരിങ്ങാലക്കുട കൂടൽമാണിക്യം ക്ഷേത്രം (ഭരതക്ഷേത്രം) - തൃശ്ശൂർ ജില്ല ( 10°20′47.55″N 76°12′3.82″E ﻿ / ﻿ 10.3465417°N 76.2010611°E ﻿ / 10.3465417; 76.2010611 ): തൃശ്ശൂർ ജില്ലയിൽ ഇരിഞ്ഞാലക്കുട നഗരത്തിലാണ് കൂടൽമാണിക്യം സംഗമേശ്വരസ്വാമിക്ഷേത്രം സ്ഥിതിചെയ്യുന്നത്.
ക്ഷേത്രത്തിലെ പ്രധാനപ്രതിഷ്ഠ രാമാനുജനായ ഭരതനായാണ് കണക്കാക്കപ്പെടുന്നതെങ്കിലും ശൈവ - വൈഷ്ണവ ചൈതന്യങ്ങളോടുകൂടിയ ശങ്കരനാരായണനായും സങ്കല്പമുണ്ട്.
ക്ഷേത്രത്തിലെ പൂജകൾ വൈഷ്ണവഭാവത്തിലും ആചാരം ശൈവഭാവത്തിലുമാണ് നടത്തപ്പെടുന്നത്.
ജ്യേഷ്ഠന്റെ പാദുകങ്ങൾ പൂജിച്ച് ബ്രഹ്മചര്യനിഷ്ഠയോടെ ജീവിയ്ക്കുന്ന ഭരതനാണ് സങ്കല്പം.
ആറടിയോളം ഉയരമുള്ള ചതുർബാഹുവിഗ്രഹം കിഴക്കോട്ട് ദർശനമായി പ്രതിഷ്ഠിയ്ക്കപ്പെട്ടിരിയ്ക്കുന്നു.
വിഗ്രഹത്തിന്റെ ഇടതുകൈകളിൽ ശംഖചക്രങ്ങളും, പുറകിലെ വലതുകയ്യിൽ വില്ലും കാണാം.
മുന്നിലെ വലതുകൈ അഭയഹസ്തമാണ്.
ഈ ക്ഷേത്രത്തിൽ ഉപദേവതകളില്ല.
എന്നാൽ, ദുർഗ്ഗ , ഭദ്രകാളി , ഹനുമാൻ എന്നിവർക്ക് അദൃശ്യസാന്നിദ്ധ്യങ്ങളുള്ളതായി വിശ്വസിച്ചുവരുന്നു.
കൂടാതെ ക്ഷേത്രമതിലിനുപുറത്ത് പ്രത്യേകം ക്ഷേത്രത്തിൽ ഗണപതിഭഗവാനും കുടികൊള്ളുന്നു.
താമരമാല, വഴുതനങ്ങ നിവേദ്യം, മീനൂട്ട്, വെടിവഴിപാട് എന്നിവയാണ് ഭഗവാന്റെ പ്രധാന വഴിപാടുകൾ.
മേടമാസത്തിൽ ഉത്രം നാളിൽ കൊടികയറി പതിനൊന്നുദിവസം നീണ്ടുനിൽക്കുന്ന ഉത്സവവും തുലാമാസത്തിൽ തിരുവോണം നാളിൽ നടത്തപ്പെടുന്ന മുക്കുടി നിവേദ്യവും പിറ്റേ ദിവസത്തെ തൃപ്പുത്തരിയുമാണ് പ്രധാന ആണ്ടുവിശേഷങ്ങൾ.
സർക്കാർ ഉടമസ്ഥതയിലുള്ള പ്രത്യേക ദേവസ്വമാണ് ക്ഷേത്രഭരണം നടത്തുന്നത്.
തിരുമൂഴിക്കുളം ശ്രീലക്ഷ്മണപ്പെരുമാൾ ക്ഷേത്രം - മൂഴിക്കുളം എറണാകുളം ജില്ല ( 10°11′16.1″N 76°19′37.48″E ﻿ / ﻿ 10.187806°N 76.3270778°E ﻿ / 10.187806; 76.3270778 ): നാലമ്പലങ്ങളിൽ എറണാകുളം ജില്ലയിലുള്ള ഏക ക്ഷേത്രമാണിത്.
ആലുവ താലൂക്കിൽ പാറക്കടവ് ഗ്രാമപഞ്ചായത്തിൽ ചാലക്കുടിപ്പുഴയുടെ കരയിലാണ് ഈ മഹാക്ഷേത്രം.
തമിഴ് വൈഷ്ണവഭക്തകവികളായ ആഴ്‌വാർമാർ പാടിപ്പുകഴ്ത്തിയ 108 ദിവ്യക്ഷേത്രങ്ങളിലൊന്നായ ഇവിടെ ആറടി ഉയരമുള്ള ചതുർബാഹുവിഗ്രഹമാണ് പ്രതിഷ്ഠ.
പുറകിലെ വലതുകയ്യിൽ ശംഖും, മുന്നിലെ വലതുകയ്യിൽ ഗദയും, പുറകിലെ ഇടതുകയ്യിൽ സുദർശനചക്രവും മുന്നിലെ ഇടതുകയ്യിൽ താമരയും പിടിച്ച ഭഗവാൻ കിഴക്കോട്ട് ദർശനമായി കുടികൊള്ളുന്നു.
ഉപദേവതകളായി ഗണപതി, ദക്ഷിണാമൂർത്തി, ശ്രീരാമൻ, സീത , ഹനുമാൻ, അയ്യപ്പൻ , ഭഗവതി , ശ്രീകൃഷ്ണൻ എന്നിവർ കുടികൊള്ളുന്നു.
പാൽപ്പായസം, കദളിപ്പഴം എന്നിവയാണ് പ്രധാന വഴിപാടുകൾ.
മേടമാസത്തിൽ തിരുവോണം ആറാട്ടായി പത്തുദിവസം നീണ്ടുനിൽക്കുന്ന ഉത്സവമാണ് ക്ഷേത്രത്തിലെ പ്രധാന ആണ്ടുവിശേഷം.
പായമ്മൽ ശത്രുഘ്ന ക്ഷേത്രം - തൃശൂർ ജില്ല ( 10°18′42.69″N 76°11′21.38″E ﻿ / ﻿ 10.3118583°N 76.1892722°E ﻿ / 10.3118583; 76.1892722 ): തൃശ്ശൂർ ജില്ലയിൽ ഇരിഞ്ഞാലക്കുടയ്ക്കടുത്ത് പൂമംഗലം ഗ്രാമപഞ്ചായത്തിൽ പായമ്മലിലാണ് ഈ ക്ഷേത്രം.
നാലമ്പലങ്ങളിലെ ഏറ്റവും ചെറിയ ക്ഷേത്രമാണിത്.
മറ്റ് ക്ഷേത്രങ്ങളിൽ നിന്ന് വ്യത്യസ്തമായി ഇവിടെ ചതുരശ്രീകോവിലാണുള്ളത്.
ദശരഥന്റെ ഇളയപുത്രനായ ശത്രുഘ്നൻ കുടികൊള്ളുന്ന ക്ഷേത്രത്തിൽ, നാലമ്പലങ്ങളിലെ ഏറ്റവും ചെറിയ വിഗ്രഹമാണുള്ളത്.
അഞ്ചടി ഉയരം വരുന്ന ഈ വിഗ്രഹവും ചതുർബാഹുവാണ്.
പുറകിലെ വലതുകയ്യിൽ സുദർശനചക്രവും മുന്നിലെ ഇടതുകയ്യിൽ താമ
രയും പുറകിലെ ഇടതുകയ്യിൽ ശംഖും മുന്നിലെ ഇടതുകയ്യിൽ ഗദയും ധരിച്ച വിഗ്രഹം കിഴക്കോട്ട് ദർശനമായി പ്രതിഷ്ഠിയ്ക്കപ്പെട്ടിരിയ്ക്കുന്നു.
ഗണപതിയും ഹനുമാനുമാണ് ഉപദേവതകൾ.
സുദർശനപുഷ്പാഞ്ജലിയാണ് പ്രധാന വഴിപാട്.
കുംഭമാസത്തിൽ പൂയം കൊടിയേറി അഞ്ചുദിവസം നീണ്ടുനിൽക്കുന്ന ഉത്സവമാണ് പ്രധാന ആണ്ടുവിശേഷം.
നാട്ടുകാരുടെ നേതൃത്വത്തിലുള്ള ഒരു കമ്മറ്റിയാണ് ക്ഷേത്രഭരണം നടത്തുന്നത്.
ഐതിഹ്യപ്രകാരം മേൽപ്പറഞ്ഞ നാലുക്ഷേത്രങ്ങളിലെയും, പ്രസിദ്ധമായ ഗുരുവായൂർ ക്ഷേത്രത്തിലെയും വിഗ്രഹങ്ങൾ ദ്വാരകയിൽ ശ്രീകൃഷ്ണഭഗവാന്റെ പൂജയേറ്റുവാങ്ങിയവയാണ്.
നാലുഭാഗത്തും പർവ്വതങ്ങളാൽ ചുറ്റപ്പെട്ട ദ്വാരകയിൽ, കിഴക്കുഭാഗത്തെ രൈവതകപർവ്വതത്തിൽ ശ്രീരാമനും, വടക്കുഭാഗത്തെ വേണുമന്ദപർവ്വതത്തിൽ ഭരതനും, പടിഞ്ഞാറുഭാഗത്തെ സുകക്ഷപർവ്വതത്തിൽ ലക്ഷ്മണനും, തെക്കുഭാഗത്തെ ലതാവേഷ്ടപർവ്വതത്തിൽ ശത്രുഘ്നനും കുടികൊണ്ടുവെന്നാണ് വിശ്വാസം.
ദിവസവും രാവിലെ, തന്റെ പത്നിമാരായ രുക്മിണി - സത്യഭാമ ദേവിമാരോടൊപ്പം ഭഗവാൻ ഇവിടങ്ങളിൽ ദർശനം നടത്തിപ്പോന്നു.
ദ്വാപരയുഗാവസാനം ഭഗവാൻ വൈകുണ്ഠാരോഹണം ചെയ്യുകയും ദ്വാരക പ്രളയത്തിലാണ്ടുപോകുകയും ചെയ്തപ്പോൾ ഈ വിഗ്രഹങ്ങൾ കടലിലാണ്ടുപോയി.
ഒരുപാടുകാലം അവ കടലിൽത്തന്നെ കിടന്നു.
അങ്ങനെയിരിയ്ക്കേ ഒരു ദിവസം, അറബിക്കടലിൽ മീൻ പിടിയ്ക്കാൻ പോയ മുക്കുവന്മാരുടെ വലയിൽ ഈ വിഗ്രഹങ്ങൾ പെടുകയുണ്ടായി.
അവർ വിഗ്രഹങ്ങളുമായി സ്ഥലത്തെ പ്രമാണിയായിരുന്ന വാക്കയിൽ കയ്മളെപ്പോയിക്കണ്ടു.
ഒരു ജ്യോത്സ്യൻ കൂടിയായ കയ്മൾ പ്രശ്നം വച്ചുനോക്കിയപ്പോൾ വിഗ്രഹങ്ങളുടെ മാഹാത്മ്യം മനസ്സിലാക്കുകയും അവ പ്രതിഷ്ഠിയ്ക്കാൻ തീരുമാനിയ്ക്കുകയും ചെയ്തു.
ആ സമയത്ത് നാലുവിഗ്രഹങ്ങളിൽ നിന്നും ഓരോ പ്രാവ് ഉയർന്നുവരികയും അവ പോയിരുന്ന സ്ഥലങ്ങളിൽ അതത് വിഗ്രഹങ്ങൾ പ്രതിഷ്ഠിയ്ക്കുകയും ചെയ്തു എന്നാണ് കഥ.
എറണാകുളം ജില്ലയിൽ തിരുമറയൂർ ശ്രീരാമസ്വാമിക്ഷേത്രം (മാമലശ്ശേരി) ഭരതപ്പള്ളി ഭരതസ്വാമി ക്ഷേത്രം (മെമ്മുറി) മുളക്കുളം ലക്ഷ്മണസ്വാമി ക്ഷേത്രം നെടുങ്ങാട് ശത്രുഘ്നസ്വാമിക്ഷേത്രം കോട്ടയം ജില്ലയിൽ
കോട്ടയം ജില്ലയിലെ പാലായ്ക്കു സമീപം 3 കിലോമീറ്ററിനുള്ളിലും ഉണ്ട്‌ നാലമ്പലം.
രാമപുരം ശ്രീരാമ ക്ഷേത്രം ( 9°48′5″N 76°38′58″E ﻿ / ﻿ 9.80139°N 76.64944°E ﻿ / 9.80139; 76.64944 ) കൂടപ്പുലം ലക്ഷ്മണ ക്ഷേത്രം ( 9°48′5″N 76°37′28″E ﻿ / ﻿ 9.80139°N 76.62444°E ﻿ / 9.80139; 76.62444 ) അമനകര ഭരത ക്ഷേത്രം ( 9°49′21.19″N 76°38′0.32″E ﻿ / ﻿ 9.8225528°N 76.6334222°E ﻿ / 9.8225528; 76.6334222 ) മേതിരി ശത്രുഘ്ന ക്ഷേത്രം ( 9°50′24″N 76°38′2″E ﻿ / ﻿ 9.84000°N 76.63389°E ﻿ / 9.84000; 76.63389 ) മലപ്പുറം ജില്ലയിൽ
പെരിന്തൽമണ്ണ താലൂക്കിലെ പുഴക്കാട്ടിരി പഞ്ചായത്തിൽ (പെരിന്തൽമണ്ണ-മലപ്പുറം പാതയിൽ) രണ്ട് കി.
ചുറ്റളവിൽ സ്ഥിതിചെയ്യുന്നു.
പുരാതനക്ഷേത്രങ്ങളായ ഇവ നാശോന്മുഖമാണ്.
രാമപുരം ശ്രീരാമക്ഷേത്രം ( 10°59′52″N 76°08′27″E ﻿ / ﻿ 10.99778°N 76.14083°E ﻿ / 10.99778; 76.14083 ) രാമപുരം ശ്രീരാമസ്വാമിക്ഷേത്രം, മലപ്പുറം
മലപ്പുറത്തുനിന്നും പെരിന്തൽമണ്ണക്കുപോകുന്ന നാഷണൽ ഹൈവേ 213ൽ 9 കിലോമീറ്റർ മാറിയാണ് രാമപുരം.
അവിടെ പ്രസിദ്ധമായ ശ്രീരാമസ്വാമിക്ഷേത്രം നിലകൊള്ളൂന്നു.
ആനല്ലൂർ തെക്കേടത്തു മനയുടെ ഊരാഴ്മയിലുള്ള ഈ ക്ഷേത്രം ഇപ്പോൽ മലബാർ ദേവസ്വം ബോർഡിന്റെ കീഴിലാണ്.
തൊട്ടടുത്തുതന്നെ ഒരു നരസിംഹസ്വാമിക്ഷേത്രവും ഉണ്ട്.
അയോദ്ധ്യ ലക്ഷ്മണസ്വാമി ക്ഷേത്രം ( 10°59′44″N 76°08′59″E ﻿ / ﻿ 10.99556°N 76.14972°E ﻿ / 10.99556; 76.14972 ) അയോദ്ധ്യ ലക്ഷ്മണസ്വാമിക്ഷേത്രം, മലപ്പുറം അയോദ്ധ്യ ലക്ഷ്മണസ്വാമിക്ഷേത്രം, മലപ്പുറം അയോദ്ധ്യ ലക്ഷ്മണസ്വാമിക്ഷേത്രം, മലപ്പുറം
രാമപുരത്തുനിന്നും ഒരു കിലോമീറ്റർ വടക്കുമാറി റോഡരികിലാണ് അയോദ്ധ്യ ലക്ഷ്മണസ്വാമിക്ഷേത്രം.
നാശോന്മുഖമായ ഈ ക്ഷേത്രം ഇപ്പോൾ നാട്ടുകാരുടെ ഉത്സാഹത്തിൽ പുനരുദ്ധരിച്ചുവരുന്നു.
കരിഞ്ചാപ്പാടി ഭരത ക്ഷേത്രം ഭരതക്ഷേത്രത്തിന്റെ ശ്രീകോവിൽ, കരിഞ്ചാപ്പാടി മലപ്പുറം കരിഞ്ചാപ്പാടി ക്ഷേത്രം, മലപ്പുറം ക്ഷേത്രത്തിലേക്കു തിരിയുന്ന ബോർഡ്, മലപ്പുറം
രാമപുരത്തുനിന്നും മലപ്പുറം ദിശയിൽ പോകുമ്പോൾ നാറാണത്ത് എന്ന സ്ഥലത്തുനിന്നും ഇടത്തോട്ട് 5 കിലോമീറ്റർ പോയാൽ കരിഞ്ചാപ്പാടി ഭരതസ്വാമിക്ഷേത്രത്തിലെത്താം.
അതീവശോചനീയവസ്ഥയിലായിരുന്ന ഈ ക്ഷേത്രം ഇപ്പോൾ നാലമ്പലദർശനത്തിന്റെ പച്ചപ്പിൽ പുരോഗമിച്ചുവരുന്നു.
നാറാണത്ത് ശത്രുഘ്നക്ഷേത്രം ( 11°00′10″N 76°07′44″E ﻿ / ﻿ 11.00278°N 76.12889°E ﻿ / 11.00278; 76.12889 ) നാറാണത്ത് ശത്രുഘ്നക്ഷേത്രം, നാറാണത്ത്, മലപ്പുറം
മലപ്പുറം-പെരിന്തൽമണ്ണ റൂട്ടിൽ നാറാണത്ത എന്ന കവലയിൽ നാറാണത്ത് പുഴയുടെ വക്കിലായി പുരാതനമായ നാറാണത്ത ശത്രുഘ്ന ക്ഷേത്രം നിലകൊള്ളുന്നു.
ക്ഷേത്രത്തിന്റെ ഘടനയിൽ നിന്നു തന്നെ പഴക്കം അനുഭവപ്പെടുന്ന ഈ ക്ഷേത്രത്തിൽ മീനൂട്ട ആണ് പ്രധാന വഴിപാട്.
ഈ ക്ഷേത്രത്തിന്ന് 1000ത്തിലധികം വർഷം പഴക്കമുള്ളതായും പറയിപെറ്റ് പന്തിരുകുലത്തിലെ യോഗിവര്യനായ നാറാണത്ത് ഭ്രാന്തനാൽ പ്രതിഷ്ഠിക്കപ്പെട്ടതാണെന്നും ശ്രീ നല്ലൂർ രാമകൃഷ്ണപണിക്കർ ശ്രീ എളവള്ളി പ്രശാന്ത് നായർ എന്നീ ജ്യോതിഷപണ്ഡിതരുടെ നേതൃത്വത്തിൽ നടന്ന അഷ്ടമംഗല്യപ്രശ്നത്തിൽ തെളിയുകയുണ്ടായി.
ക്ഷേത്രം ഭരണസമിതി ഇറക്കിയ നോട്ടീസ്.
ക്ഷേത്രത്തെക്കുറിച്ചുള്ള വിവരങ്ങൾ ക്ക് ആധാരം ഭരണസമിതിയുടെ വിവരങ്നൾ
ഒരു കാലത്ത് പ്രതാപത്തിലായിരുന്ന ഈ ക്ഷേത്രം ടിപ്പുവിന്റെ പടയോട്ടക്കാലത്താണ് തകർന്നതെന്ന് പറയുന്നും ഇരിങ്ങാലക്കുട ഗ്രാമത്തിൽ നിന്നും വള്ളുവനാട്ടിലെത്തിയ ആനല്ലൂർതെക്കേടത്ത് മന കുടുംബത്തിന്റെ ഊരാഴ്മയിൽ ഉള്ള ഈ അമ്പലം നാട്ടുകാരുടെ കൂടി കമ്മിറ്റിയുടെ പ്രവർത്തനത്താലും നാലമ്പലദർശനത്തിന്റെ തണലിൽ അഭിവൃദ്ധിപ്പെടുന്നു.
തന്ത്രി തരണനല്ലൂർ മന .
പാലക്കാട്‌ ജില്ലയിൽ തിരുവില്വാമല വില്വാദ്രിനാഥക്ഷേത്രം -  തിരുവില്വാമലയിൽ ശ്രീരാമ-ലക്ഷ്മണന്മാർ കുഴൽമന്ദം പുൽപ്പൂരമന്ദം ഭരതക്ഷേത്രം കുത്തനൂർ കൽക്കുളത്തെ ശത്രുഘ്ന ക്ഷേത്രം എന്നിവ ഉൾക്കൊള്ളിച്ചാണ് കൊച്ചിൻ ദേവസ്വം ബോർഡിന്റെ നേതൃത്വത്തിൽ നാലമ്പലദർശന പാത ഒരുക്കിയിരിക്കുന്നത്.
നാല് ക്ഷേത്രങ്ങളും സന്ദർശിക്കാൻ 20 കിലോമീറ്റർ മാത്രം യാത്രചെയ്താൽ മതിയെന്നതാണ് മറ്റൊരു പ്രത്യേകത.
വില്വാദ്രിനാഥ ക്ഷേത്രത്തിൽ ശ്രീരാമ – ലക്ഷ്മണനെയും ഹനുമാനെയും ദർശിക്കാവുന്നതാണ്.
തിരുവില്വാമലയിൽ നിന്ന് കോട്ടായി കുഴൽമന്ദം സിഎ സ്‌കൂൾ വഴിയെത്തി പുൽപ്പൂരമന്ദത്തെ ഭരതക്ഷേത്രത്തിൽ ദർശനം നടത്തിയ ശേഷം 2 കിലോമീറ്റർ അകലെയുള്ള കൽക്കുളത്തെ ശത്രുഘ്നനെ തൊഴുത് തിരിച്ച് തിരുവില്വാമലയിൽ വന്ന് നാലമ്പലദർശനം പൂർത്തിയാക്കുന്നതാണ് രീതി.
പുറത്തേക്കുള്ള കണ്ണികൾ കോട്ടയം ജില്ലയിലെ നാലമ്പലങ്ങളെക്കുറിച്ച് ↑ http://www.vaikhari.org/nalambalams.html
നാലാം കേരളനിയമസഭ ഇംഗ്ലീഷ് വിലാസം https://ml.wikipedia.org/wiki/Fourth_KLA
കേരള സംസ്ഥാനം ഔദ്യോഗികമായി രൂപം കൊണ്ടതിനു ശേഷം നടന്ന നാലാമത്തെ നിയമസഭാ പൊതു തിരഞ്ഞെടുപ്പിൽ ( 1970 ) തിരഞ്ഞെടുക്കപ്പെട്ട അംഗങ്ങളായിരുന്നു നാലാം കേരള നിയമസഭയെ പ്രതിനിധീകരിച്ചത്.
1970 ഒക്ടോബർ നാലിനാണ് സി. അച്യുതമേനോന്റെ നേതൃത്വത്തിൽ നാലാം കേരള നിയമസഭ ഔദ്യോഗികമായി നിലവിൽ വന്നത്.
1970 സെപ്റ്റംബർ പതിനേഴിനാണ് അസംബ്ലി തിരഞ്ഞെടുപ്പ് നടന്നത്.
മൂന്നാം നിയമസഭ തിരഞ്ഞെടുപ്പിനെ തുടർന്ന് ഇ.
നമ്പൂതിരിപ്പാടും തുടർന്ന് സി. അച്യുതമേനോനനും മുഖ്യമന്ത്രിമാരായിരുന്നു.
അച്യുതമേനോൻ മന്ത്രിസഭ കാലാവധി പൂർത്തിയാക്കുകയും 1970-ൽ തിരഞ്ഞെടുപ്പിനെ നേരിടുകയും ചെയ്തു.
തിരഞ്ഞെടുപ്പിനെ നേരിട്ട് തുടർച്ചയായി അതെ മന്ത്രിസഭ ആദ്യമായി കേരളത്തിൽ അധികാരത്തിലേറിയത് നാലാം കേരളനിയമസഭയുടെ തിരഞ്ഞെടുപ്പിലൂടെയാണ്.
തിരഞ്ഞടുപ്പ്, മന്ത്രിസഭ
ഇതും കാണുക കേരളത്തിലെ മന്ത്രിസഭകൾ കേരളത്തിലെ നിയമസഭാമണ്ഡലങ്ങളുടെ പട്ടിക അവലംബം ↑ ↑ {{ cite book }} : Cite has empty unknown parameter: | 1= ( help ) ↑ http://www.kerala.gov.in/index.php?option=com_content view=article id=3776 Itemid=3022 ↑ http://www.kerala.gov.in/index.php?option=com_content view=article id=3776 Itemid=3022
നാറ്റ് ടേണർ ഇംഗ്ലീഷ് വിലാസം https://ml.wikipedia.org/wiki/Nat_Turner
നാറ്റ് ടേണർ അമേരിക്കയിലെ നീഗ്രോ നേതാവായിരുന്നു.
അടിമകളുടെ മോചനത്തിനായി 1831-ൽ സംഘടിപ്പിക്കപ്പെട്ട സൌത്താംപ്റ്റൺ പ്രക്ഷോഭ ത്തിന്റെ നേതാവെന്ന നിലയിൽ വിശ്രുതനാണിദ്ദേഹം.
അമേരിക്കയിലെ സൌത്താംപ്റ്റൺ കൌണ്ടിയിൽ ഒരു കൃഷിത്തോട്ടത്തിലെ അടിമ ജോലിക്കാരിയായിരുന്ന നാൻസി എന്ന ആഫ്രിക്കക്കാരിയുടെ മകനായി 1800 ഒക്ടോബർ 2-ന് ഇദ്ദേഹം ജനിച്ചു.
യജമാനന്റെ പുത്രന്മാരെ അപേക്ഷിച്ച് നാമമാത്രമായ വിദ്യാഭ്യാസമേ ഇദ്ദേഹത്തിനു ലഭിച്ചുള്ളൂ.
അടിമകളുടെ മോചനത്തിനായി
കുട്ടിയായിരിക്കുമ്പോൾത്തന്നെ അസാധാരണ ബുദ്ധിവൈഭവവും നേതൃഗുണവും ഇദ്ദേഹം പ്രകടിപ്പിച്ചിരുന്നു.
ഒരു ക്രിസ്തുമത പ്രഭാഷകൻ ആകാനാണ്  അദ്ദേഹം ആഗ്രഹിച്ചതെങ്കിലും പ്രതികൂല സാഹചര്യം നിമിത്തം അടിമപ്പണിതന്നെ സ്വീകരിക്കേണ്ടിവന്നു.
എങ്കിലും ചെറുപ്പം മുതലേ അടിമത്തത്തെ ശക്തിയായി എതിർത്തിരുന്നു.
അടിമകളെ മോചിപ്പിക്കുന്നതിനുവേണ്ടി ദൈവം തന്നെ നിയോഗിച്ചതാണെന്നും സ്വാതന്ത്ര്യത്തിന്റെ മഹത്ത്വം പ്രചരിപ്പിക്കുകയെന്നതാണ് തന്റെ ജീവിതലക്ഷ്യമെന്നും ഇദ്ദേഹം നീഗ്രോകളെ ഉദ്ബോധിപ്പിച്ചു.
തന്റെ യജമാനനായ ട്രാവിസിന്റെ കൃഷിത്തോട്ടങ്ങളിലും പരിസരങ്ങളിലുമുള്ള നീഗ്രോകളുടെ നേതാവായിത്തീർന്ന ടേണർ അടിമകളുടെ വിമോചന പ്രവർത്തനങ്ങൾക്കായി ഏതാനും നീഗ്രോകളെ തന്നോടൊപ്പം ചേർത്തു.
ഇവരെ സംഘം ചേർത്തുകൊണ്ട്, 1831 ജൂലൈ 4-ന് കലാപം നടത്താൻ ഇദ്ദേഹം പദ്ധതിയിട്ടിരുന്നുവെങ്കിലും പ്രാവർത്തികമാക്കാനുള്ള പ്രയാസംമൂലം ഉടനേ അതു വേണ്ടെന്നുവച്ചു.
പിന്നീട് ഓഗസ്റ്റ് 21 രാത്രി ഇദ്ദേഹത്തിന്റെ നേതൃത്വത്തിൽ വെള്ളക്കാർക്കെതിരായ കലാപം ആരംഭിച്ചു.
ടേണറുടെതന്നെ ഉടമയായിരുന്ന ട്രാവിസ് കുടുംബത്തെ വധിച്ചുകൊണ്ടാണ് പ്രക്ഷോഭം തുടങ്ങിയത്.
തുടർന്ന് കൂടുതൽ ആയുധങ്ങൾ ശേഖരിച്ചുകൊണ്ട് മറ്റ് അടിമകളേയുംകൂട്ടി പരിസരങ്ങളിലുള്ള മറ്റു വെള്ളക്കാർക്കെതിരെയും ഇദ്ദേഹത്തിന്റെ നേതൃത്വത്തിലുള്ള കലാപം വ്യാപൃതമാക്കി.
23-ആം തീയതി രാത്രിയായപ്പോഴേക്കും കുട്ടികളും സ്ത്രീകളുമുൾപ്പെടെ അൻപതിൽപ്പരം വെള്ളക്കാരെ ഇവർ കൊലപ്പെടുത്തിക്കഴിഞ്ഞിരുന്നു.
സമീപപ്രദേശങ്ങളിൽ ഭീതി പരത്തി കൌണ്ടിയുടെ ആസ്ഥാനം കയ്യടക്കുകയെന്നതായിരുന്നു കലാപകാരികളുടെ ലക്ഷ്യം.
എന്നാൽ സമീപ കൌണ്ടികളിൽ നിന്നും ഉത്തര കരോലിനയിൽ നിന്നും സൈന്യവും വോളന്റിയർമാരും മറ്റു വെള്ളക്കാരും സംഘടിച്ച് 300-ഓളം വരുന്ന സേന രണ്ടു ദിവസം നീണ്ടുനിന്ന ഈ കലാപം അടിച്ചമർത്തി.
ഇതിൽ അനവധി നീഗ്രോകൾ കൊല്ലപ്പെട്ടു.
നിരവധിപേർ വെള്ളക്കാരുടെ പിടിയിലായി.
ഒളിവുസങ്കേതത്തിലേക്ക് രക്ഷപെട്ടെങ്കിലും ടേണറും ആറാഴ്ചയ്ക്കുള്ളിൽ വെള്ളക്കാരുടെ പിടിയിൽപ്പെട്ടു.
ഇദ്ദേഹത്തെ വിചാരണ ചെയ്ത് വധശിക്ഷയ്ക്കു വിധിച്ചു.
1831 നവംബർ 11-ന് ശിക്ഷ നടപ്പാക്കി.
1967-ൽ പ്രസിദ്ധീകൃതമായ വില്യം സ്റ്റൈറന്റെ ദ കൺഫെഷൻസ് ഒഫ് നാറ്റ് ടേണർ എന്ന നോവലാണ് അമേരിക്കൻ അടിമത്തവിരുദ്ധ വിപ്ലവത്തിന്റെ ചരിത്രത്തിൽ നാറ്റിന്റെ നാമം അവിസ്മരണീയമാക്കിയത്.
അവലംബം ↑ Bisson, Terry.
Nat Turner: Slave Revolt Leader.
Philadelphia: Chelsea House Publishers, 2005.
പുറത്തേക്കുള്ള കണ്ണികൾ http://www.pbs.org/wgbh/aia/part3/3p1518.html http://www.melanet.com/nat/nat.html Archived 2013-03-16 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടേണർ, നാറ്റ് (1800-31) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നാലകത്ത് സൂപ്പി ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 നവംബർ മുതൽ തുടരുന്നു.
ഇംഗ്ലീഷ് വിലാസം https://ml.wikipedia.org/wiki/Nalakath_Soopy
കേരളത്തിലെ മുൻ വിദ്യാഭ്യാസമന്ത്രിയും മുസ്‌ലിം ലീഗ് നേതാവുമാണ് നാലകത്ത് സൂപ്പി (ജനനം: 1946 ഓഗസ്റ്റ് 15).
6 മുതൽ 11 വരെയുള്ള കേരള നിയമസഭകളിൽ ഇദ്ദേഹം അംഗമായിരുന്നു .
അവലംബം ↑ http://www.niyamasabha.org/codes/members/m644.htm
നാറ്റ്ച്ചിറ്റോച്ചെസ് പാരിഷ്
നാറ്റ്ച്ചിറ്റോച്ചെസ് പാരിഷ് (ഫ്രഞ്ച് : Paroisse des Natchitoches ou Les Natchitoches ) അമേരിക്കൻ ഐക്യനാടുകളിലെ ലൂയിസിയാന സംസ്ഥാനത്തു സ്ഥിതിചെയ്യുന്ന ഒരു പാരിഷാണ്.
2010 ലെ അമേരിക്കൻ ഐക്യനാടുകളിലെ സെൻസസ് പ്രകാരമുള്ള ഈ പാരിഷിലെ ആകെ ജനസംഖ്യ 39,566 ആയിരുന്നു.
പാരിഷ് സീറ്റ് സ്ഥിതിചെയ്യുന്നത് നാറ്റ്ച്ചിറ്റോച്ചെസ് പട്ടണത്തിലാണ്.
1805 ലാണ് ഈ പാരിഷ് രൂപീകരിക്കപ്പെട്ടത്.
നാറ്റ്ച്ചിറ്റോച്ചെസ് പാരിഷും പട്ടണവും മുഴുവനായി LA മെട്രോപോളിറ്റൻ സ്റ്റാറ്റിസ്റ്റിക്കൽ മേഖലയിൽ ഉൾപ്പെട്ടിരിക്കുന്നു.
കെയിൻ റിവർ ലൂയിസിയാന ക്രിയോൾ സമൂഹത്തിൻറെ മർമ്മ ഭാഗമാണിത്.
ഡയാന അഗ്രോൺ ഇംഗ്ലീഷ് വിലാസം https://ml.wikipedia.org/wiki/Dianna_Agron
ഡയാന എലിസ അഗ്രോൺ ( / ˈ eɪ ɡ r ɒ n / ; ജനനം: ഏപ്രിൽ 30, 1986) ഒരു അമേരിക്കൻ ചലച്ചിത്ര നടിയും ഗായികയും നർത്തകിയും സംഗീതവീഡിയോ സംവിധായികയുമാണ്.
2006 ൽ ആരംഭിച്ച ടെലിവിഷൻ പരമ്പരയായ CSI: NY യിലെ (2006 - 2007)  ജെസിക്ക ഗ്രാൻറ്  എന്ന കഥാപാത്രത്തെയാണ് ആദ്യമായി അവതരിപ്പിച്ചത്.
വെറോണിക്ക മാർസ് (ജെന്നി ബുഡോഷ്) ഹീറോസ് ( ഡെബ്ബി മാർഷൽ) എന്നി പരമ്പരകളിലും ശ്രദ്ധേയങ്ങളായ കഥാപാത്രങ്ങളെ അവതരിപ്പിച്ചു.
2009 ൽ ഡയാന അഗ്രോൺ ഫോക്സ് മ്യൂസികലിൻറെ ഹാസ്യപരമ്പരയായ ഗ്ലീ യിൽ ക്വൻ ഫാബ്രെ എന്ന കഥാപാത്രത്തെ അവതരിപ്പിച്ചു.
" ദ ഹണ്ടേർസ് " (2011), " ഐ ആം നമ്പർ ഫോർ " (2011), " ദ ഫാമിലി " (2013), "സിപ്പർ " (2015), "ബെയർ " (2015) എന്നീ സിനിമകളിലെ അഭിനയവും എടുത്തു പറയേണ്ടതാണ്.
സിനിമകൾ 2 അവലംബം ↑ ↑
ഡയസ്പൈറോസ് ഇംഗ്ലീഷ് വിലാസം https://ml.wikipedia.org/wiki/Diospyros
എബണേസീ സസ്യകുടുംബത്തിലെ ഒരു ജനുസാണ് ഡയസ്പൈറോസ് (Diospyros) എഴുനൂറിന് മുകളിൽ സ്പീഷീസുകൾ ഉള്ള ഇവയിലെ അംഗങ്ങൾ ഉഷ്ണമേഖലയിലും മിതശീതോഷ്ണ മേഖലയിലും കണ്ടുവരുന്നു.
ഇവയിൽ കറുത്ത കാതലുള്ള മരങ്ങളെ പൊതുവേ എബണി എന്നും ഫലവര്ഗ്ഗച്ചെടികളെ പെഴ്സിമെൻ എന്നും വർഗ്ഗീകരിക്കാം.
സവിശേഷ ഗുണങ്ങളുള്ള ഫലവൃക്ഷങ്ങളും കരുത്തുറ്റ തടിത്തരങ്ങളും  ഡയസ്പൈറോസ് ജനുസ്സിലുണ്ട്, ചിലവ കുറ്റിച്ചെടികളായും ഇലകൊഴിയും വൃക്ഷങ്ങളായും നിത്യഹരിത മരങ്ങളായും നിലകൊള്ളുന്നു.
മറ്റു ചിലവ പ്രാദേശികമായ ആവാസവ്യവസ്ഥ നിലനിർത്തുന്നതിൽ പ്രത്യേകമായ സംഭാവനകൾ നല്കുകയും ചെയ്യുന്നു.
ബീഡിമരം (കൊറൊമാൻഡൽ എബണി) ഉപയോഗം
കാതലുള്ള മരങ്ങളായ എബണി വിഭാഗവും ഫലവർഗ്ഗച്ചെടികളായ പെഴ്സിമെൻ വിഭാഗവും പുരാതനകാലം മുതല്ക്കേ മനുഷ്യരാശിയ്ക്ക് ആത്മീയവവും സാമ്പത്തികവുമായി ഉപകാരപ്പെട്ടു വരുന്നുണ്ട്.
എബണി വിഭാഗം തന്നെ കറുത്ത കരുത്തുറ്റ തടികളായും ബ്രൌൺ നിറത്തിലും കറുത്ത നിരത്തിലുമുള്ള  വരകളോട് കൂടിയ തടിത്തരങ്ങളായും ലഭ്യമാണ്.